Legal Document

Category: 8

Text:
8. ΠΡΟΕΔΡΙΚΟΝ ΔΙΑΤΑΓΜΑ υπ' αριθ. 929 της 14/28 Νοεμ. 1979 (ΦΕΚ Α' 259) (Διορθ. Σφαλμ. στο ΦΕΚ Α' 8 της 15  Ιαν. 1980) Περί της εκτελέσεως του άρθρ. 1 του Νόμ. 653/1977 "περί υποχρεώσεως των παροδίων ιδιοκτητών δια την διάνοιξιν οδών κ.λ.π.". Έχοντες υπ' όψει: 1.Τας διατάξεις του άρθρ. 1 του Νόμ. 653/1977 "περί υποχρεώσεως των παροδίων ιδιοκτητών δια την διάνοιξιν εθνικών οδών, αντικαταστάσεως της παρ. 3 του άρθρ.6 του Νόμ. 5269/1931 και ρυθμίσεως συναφών θεμάτων". 2.Την υπ' αριθ. 445/17.10.1979 πράξιν Συμβουλίου Δημοσίων Έργων. 3.Την υπ' αριθ. 1081/1979 γνωμοδότησιν του Συμβουλίου της Επικρατείας, προτάσει του Υπουργού Δημοσίων Έργων, απεφασίσαμεν: Άρθρ.1.-1.Ο προσδιορισμός της κατά τας διατάξεις του άρθρ. 1 του Νόμ. 653/1977 "περί υποχρεώσεως των παροδίων ιδιοκτητών δια την διάνοιξιν εθνικών οδών κ.λ.π. "επιβαρύνσεως εκάστου ωφελουμένου, κατά την έννοιαν της παρ. 3 του αυτού άρθρ. 1 του Νόμ. 653/77, ακινήτου προς καταμερισμόν της επιβαρύνσεως ταύτης μεταξύ του Δημοσίου και των ιδιοκτητών των εν λόγω ακινήτων γίνεται δια του κτηματολογικού διαγράμματος και του κτηματολογικού πίνακος βάσει των οποίων κηρύσσεται η απαλλοτρίωσις. 2.Δια της, κατά τας περί αναγκαστικών απαλλοτριώσεων διατάξεις, κτηματογραφήσεως (άρθρ. 24 και επόμενα του Ν.Δ. 797/71 "περί αναγκαστικών απαλλοτριώσεων") τα κατά την προηγουμένην παράγραφον στοιχεία ελέγχονται, διορθούνται, συμπληρούνται ή και εξ αρχής καταρτίζονται, εάν η κήρυξις της απαλλοτριώσεως εγένετο βάσει απλού διαγράμματος οριζοντιογραφίας. 3.Ομοίως προσαρμόζονται τα ανωτέρω στοιχεία, κατά τα προκύπτοντα εξ οιασδήποτε τελεσιδίκου δικαστικής αποφάσεως, εκδιδομένης κατά την προς αναγνώρισιν δικαιούχων της αποζημιώσεως εξ αναγκαστικής απαλλοτριώσεως διαδικασίαν ή αντιστοίχου ισχύος πράξεως διοικητικής αναγνωρίσεως δικαιούχων. Άρθρ.2.-1.Δια την εφαρμογήν του προηγουμένου άρθρου, τα δια την απαλλοτρίωσιν συντασσόμενα, κτηματολογικόν διάγραμμα και κτηματολογικός πίναξ ή η σχετική κατ' άρθρ. 24 του Ν.Δ. 797/71 κτηματογράφησις, περιλαμβάνουν, πλέον των υπό των περί απαλλοτριώσεων διατάξεων προβλεπομένων, και τα εξής: α)απεικόνισιν του βαρύνοντος εκάστην παρόδιον ιδιοκτησίαν τμήματος του απαλλοτριουμένου δια την οδόν εδάφους, μετά του εμβαδού του τμήματος τούτου κατά τα ειδικώτερον οριζόμενα υπό των επομένων παραγράφων του παρόντος άρθρου και β)στοιχεία του εμβαδού και των εικαζομένων ή ελεγχθέντων ιδιοκτητών πασών των παροδίων, μετά την πραγματοποίησιν της απαλλοτριώσεως ιδιοκτησιών, περιλαμβανομένων και εκείνων των οποίων ουδέν τμήμα απαλλοτριούται. Εάν αι ανωτέρω παρόδιοι ιδιοκτησίαι έχουν εμβαδά αισθητώς ανώτερα του διπλασίου του βαρύνοντος ταύτας τμήματος αρκεί απεικόνισις του τοιούτου μόνον μέρους αυτών και η ένδειξις του ότι το εμβαδόν των είναι ανώτερον του ορίου τούτου. 2.Οι παρόδιοι ιδιοκτήται εκάστης πλευράς της οδού βαρύνονται δια το παρακείμενον της ιδιοκτησίας των τμήμα της απαλλοτριουμένης δια την οδόν εκτάσεως το οριζόμενον από: α)την οριογραμμήν της ζώνης απαλλοτριώσεως εδάφους δια την οδόν καθ' όλον το μήκος ταύτης το αποτελούν το προς την οδόν νέον όριον της παροδίου ιδιοκτησίας. β)τας προς τον νέον άξονα της οδού αγομένας καθέτους από τα σημεία τομής της ανωτέρω οριογραμμής καταλήψεως με τα πλάγια όρια της ιδιοκτησίας και γ)την ιδεατήν γραμμήν την αγομένην εις το μέσον του πλάτους της απαλλοτριουμένης δια την οδόν ζώνης όπου η ανωτέρω ιδεατή γραμμή απέχει από την ανωτέρω υπό το στοιχ. α οριογραμμήν αποστάσεως μέχρι 15 μέτρων προκειμένου περί εθνικών οδών ή μέχρις 7,50 μέτρων προκειμένου περί των λοιπών οδών. Εις όσα σημεία της δια την οδόν απαλλοτριουμένης ζώνης η ανωτέρω ιδεατή γραμμή απέχει μεγαλυτέρας αποστάσεις άγεται η εις απόστασιν 15 ή 7,50 μέτρων κατά περίπτωσιν παράλληλος προς την υπό στοιχ. α οριογραμμήν και η παράλληλος αύτη αποτελεί εις την περίπτωσιν αυτήν το έναντι της υπό στοιχ. α. οριογραμμής όριον του βαρύνοντος την παρόδιον ιδιοκτησίαν τμήματος. Δια την εφαρμογήν των ανωτέρω το πλάτος της ζώνης μετρείται πάντοτε επί της καθέτου προς τον άξονα της οδού. 3.Εις τας περιπτώσεις απαλλοτριώσεων δια διαπλάτυνσιν ή άλλας βελτιώσεις της οδού, χαράσσεται ο νέος άξων της όλης οδού και τα ανωτέρω εφαρμόζονται αναλόγως δι' εκάστην πλευράν της οδού, λαμβανομένου υπ' όψιν του συνολικού νέου πλάτους. 4.Το εμβαδόν του κατά τας προηγουμένας παραγράφους βαρύνοντος εκάστην παρόδιον ιδιοκτησίαν τμήματος σημειούται εις ιδίαν στήλην του κτηματολογικού πίνακος. 5.Εις τας περιπτώσεις εφαρμογής του παρόντος διατάγματος το κτηματολογικόν διάγραμμα, ο κτηματολογικός πίναξ και τα στοιχεία της κτηματογραφήσεως συντάσσονται εις δύο επί πλέον αντίτυπα, τα οποία αποστέλλονται εις την αρμοδίαν δια την συντέλεσιν της απαλλοτριώσεως Υπηρεσίαν, εις πάσαν δε συναφή προς την απαλλοτρίωσιν ταύτην διοικητικήν διαδικασίαν δύνανται να παρέμβουν και οι βαρυνόμενοι παρόδιοι ιδιοκτήται, έστω και εάν ουδέν τμήμα της ιδιοκτησίας αυτών απαλλοτριούται. (Μετά τη σελ. 310,041) Σελ. 310,043 Τεύχος 726 - Σελ. 25 Δόμηση επί ρυμοτομουμένων ακινήτων 23.Δ.γ.8 Άρθρ.3.-1.Η αρμοδία δια την συντέλεσιν της απαλλοτριώσεως υπηρεσία συντάσσει τους πίνακας των δια την απαλλοτρίωσιν αποζημιώσεων, με κεχωρισμένας ενδείξεις της αξίας του εδάφους και των λοιπών συστατικών των απαλλοτριουμένων τμημάτων. 2.Εις ιδίαν στήλην των ανωτέρω πινάκων περιλαμβάνεται και η αξία του βαρύνοντος εκάστην παρόδιον ιδιοκτησίαν τμήματος του δια την οδόν απαλλοτριουμένου εδάφους, υπολογιζομένη βάσει των κατά το προηγούμενον άρθρον προσδιοριζομένων εμβαδών του τμήματος αυτού και με τας αυτάς τιμάς αι οποίαι προσδιωρίσθηκαν δια την απαλλοτρίωσιν αυτών, κατά τας κειμένας σχετικάς διατάξεις. 3.Εάν το βαρύνον εκάστην ιδιοκτησίαν εμβαδόν του απαλλοτριουμένου δια την οδόν εδάφους είναι μεγαλύτερο του ημίσεος του μετά την απαλλοτρίωσιν απομένοντος εμβαδού της βαρυνομένης ιδιοκτησίας ή του συνολικού εμβαδού της βαρυνομένης ιδιοκτησίας εις όσας περιπτώσεις ουδέν τμήμα ταύτης απαλλοτριούται, σημειούται εις ιδίαν στήλην των πινάκων ο περιορισμός της επιβαρύνσεως της παροδίου ιδιοκτησίας εις το ανωτέρω ήμισυ. 4.Δια των πινάκων τούτων πραγματοποιείται και ο κατά την παρ. 4 του άρθρ. 1 του Νόμ. 653/77 συμψηφισμός δικαιωμάτων και υποχρεώσεων, δια την συντέλεσιν δε της απαλλοτριώσεως αρκεί η παρακατάθεσις των μετά την πραγματοποίησιν του συμψηφισμού προκυπτόντων ποσών, βάσει των προσωρινών τιμών μονάδος ή των οριστικών τοιούτων εάν αύται έχουν προσδιορισθεί. Εις τα ποσά ταύτα περιλαμβάνονται και τα ποσά τα οποία βαρύνουν ετέρους παροδίους ιδιοκτήτας καθ' ο μέτρον δεν καλύπτονται υπό του πραγματοποιηθέντος συμψηφισμού. 5.Οσάκις το Δημόσιον παρακαταθέσει, κατά τα ανωτέρω, αποζημιώσεις απαλλοτριώσεως δια τα μη καλυφθέντα δια συμψηφισμού και βαρύνοντα ετέρας παροδίους ιδιοκτησίας τμήματα του εδάφους, η αρμοδία δια την συντέλεσιν της απαλλοτριώσεως υπηρεσία, μετά την συντέλεσιν της απαλλοτριώσεως ταύτης, προβαίνει εις την βεβαίωσιν των αντιστοίχων ποσών εις βάρος των υποχρέων, κατά τας διατάξεις των άρθρ. 33, 35 και 37 του Β.Δ. 757/1969 "περί της διαρθρώσεως των Δημοσίων Ταμείων κ.λ.π.", ως εκάστοτε ισχύουν. 6.Εάν η παρακατάθεσις επραγματοποιήθη με προσωρινάς τιμάς μονάδος, επακολουθεί συμπληρωματική βεβαίωσις του υπολοίπου μετά τον καθορισμόν των οριστικών τιμών μονάδος. Η συμπληρωματική αύτη βεβαίωσις δύναται να γίνεται και τμηματικώς, εάν τμηματικώς γίνεται ο προσδιορισμός των οριστικών τιμών μονάδος. Σελ. 310,044 Τεύχος 726 - Σελ. 26 Άρθρ.4.-1.Η κατά τα προηγούμενα άρθρα διαδικασία ακολουθείται εις πάσας τας περιπτώσεις εφαρμογής του άρθρ. 1 του Νόμ. 653/77, ως ισχύει κατόπιν της παρ. 4 του άρθρ. 9 του Νόμ. 960/79 "περί επιβολής υποχρεώσεων προς δημιουργίαν χώρων σταθμεύσεως αυτοκινήτων δια την εξυπηρέτησιν των κτιρίων και ρυθμίσεως συναφών θεμάτων" και των παρ. 9 και 10 του άρθρ. 62 του Νόμ. 947/1979 "περί οικιστικών περιοχών, ήτοι: α)δια τας διανοίξεις εθνικών οδών οιουδήποτε πλάτους δια το μέχρι των 30 μέτρων πλάτος αυτών. β)δια τας διανοίξεις επαρχιακών και δημοτικών ή κοινοτικών οδών οιουδήποτε πλάτους δια το μέχρι των 15 μέτρων πλάτος αυτών. γ)δια τας προς βελτίωσιν υφισταμένων εθνικών οδών πραγματοποιουμένας νέας χαράξεις ή διαπλατύνσεις αυτών ή τμημάτων αυτών και δ)δια τας προς βελτίωσιν υφισταμένων επαρχιακών και δημοτικών ή κοινοτικών οδών ή τμημάτων αυτών πραγματοποιουμένας νέας χαράξεις. Τοιαύτη χάραξις υφίσταται και εις τας περιπτώσεις νέας χαράξεως (μετατοπίσεως) του άξονος των οδών τούτων προς βελτίωσιν των καμπύλων τμημάτων των οδών αυτών. 2.Εις τας περιπτώσεις εφαρμογής των ανωτέρω διατάξεων, κατά τας οποίας έχει ήδη καταρτισθή η κατά το άρθρ. 24 του Νόμ. 797/71 κτηματογράφησις, αύτη συμπληρούται δια των προς εφαρμογήν του παρόντος απαιτουμένων στοιχείων, εφαρμοζομένων αναλόγως των ανωτέρω περί κτηματογραφήσεως διατάξεων. 23.Δ.γ.8 Δόμηση επί ρυμοτομουμένων ακινήτων